
RAPORT DE SPECIALITATE
privind derularea activității la Centrul de Suport Timișoara pentru Ucraina
la sediul din B.dul General Dragalina nr.38-42


	Având în vedere Referatul de aprobare al proiectului de hotărâre nr.4320/16.03.2022al Primarului Municipiului Timișoara, privind derularea activității la Centrul de Suport Timișoara pentru Ucraina
la sediul din B.dul General Dragalina nr.38-42  ;
Având în vedere prevederile Legii nr.292/2011 – Legea asistenței sociale;
	Avand în vedere prevederile H.G.  nr.336/2022 privind stabilirea mecanismului de decontare din bugetul inspectoratelor judeţene pentru situaţii de urgenţă/Inspectoratului pentru Situaţii de Urgenţă Bucureşti-Ilfov a cheltuielilor cu hrana cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, găzduiţi de persoane fizice, precum şi pentru alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2022, pentru suplimentarea bugetului Ministerului Afacerilor Interne;
	Avand în vedere prevederile ORDONANŢEI DE URGENŢĂ nr. 15 din 27 februarie 2022  privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina
	Avînd în vedere derularea evenimentelor din Ucraina și nevoia de primire a persoanelor care se refugiază din calea conflictului armat în Municipiul Timișoara, s-a constituit Centrul de Suport Timișoara pentru Ucraina, din inițiativa Primarului Municipiului Timișoara domnul Dominic Fritz.
	La Centrul de Suport Timișoara pentru Ucraina cu sediul din B.dul General Dragalina nr.38-42  se vor desfășura activități de asistență socială specifice pentru ajutorarea refugiaților, asigurarea spațiilor de primire pentru aceștia, precum și asisgurarea echipamentelor vitale (echipamente sanitare, echpamente tehnice și de cazarmament, hrană, materiale de igienă personală). 

Pentru considerentele prezentate mai sus, propunem:

1. Se aprobă derularea activității Centrului de Suport Timișoara pentru Ucraina la sediul din Bvd. General Dragalina nr. 38-42, pe perioada afluxului de refugiați generat de criza umanitară cauzată de conflictul armat din Ucraina;

2. Activitatea Centrului de socializare și petrecere a timpului liber Clubul Pensionarilor se va desfășura în spațiul de pe Bvd. General Dragalina nr. 38-42 numai în limita posibilităților, respectiv în modul online;


Director General,                                                                  Director General Adjunct,
  Esztero Emese                                                                         Murariu  Marius 

